Publication: Magyar Közlöny
Issue: MK-1998-43 (Year: 1998, Number: 43)
Era: 1990-2004
Section: a 105/1998. (V. 23.) Korm. rendelethez
Paragraph Index: 58

5. Az ismeretek ellenőrzési rendszere Az 1. számú melléklet 5. pontjában foglaltak figyelembevételével — szakmai főtárgyból tanévenként gyakorlati vizsga: a tantervben meghatározott rendezői feladatok eredményének intézményen belüli — a negyedik tanévben nyilvános — bemutatása vizsgabizottság előtt, — kötelező szigorlati tárgyak: a művelődéstörténet, a színház- és drámatörténet, a művészettörténet és a dramaturgia, — a szakdolgozat témáját a hallgató színházelméleti vagy történeti tárgykörökből szabadon választhatja, a dolgozat lehet egy drámaírói, rendezői vagy színészi életmű bemutatása, valamely színházi irányzat vagy rendezői iskola elemzése, egy színmű vagy előadás kritikai feldolgozása, vagy más, a hallgató önálló meglátásairól, tapasztalatairól, irodalmi tájékozottságáról számot adó írásbeli munka, — diplomarendezés hivatásos színházi körülmények között, a színház műsortervében szereplő színmű nyilvános bemutatójának létrehozása. KOREOGRÁFUS SZAK

Source: https://magyarkozlony.hu/hivatalos-lapok/389398b7996f8e260d397e869ff09d82f3930003/dokumentumok/0e8915aebd898e1945226a56b68b4f85df56cf88/letoltes